Вы патрапілі на старонку, прысвечаную Кастусю Каліноўскаму. Тут можна знайсці разнастайную інфармацыю пра ягонае жыццё і дзейнасць, пазнаёміцца з пэўным дакументальным матэрыялам, мастацкімі творамі... Увогуле сёння пра паўстанне 1863-1864 гг. можна пачуць дыяметральна процілеглае. Прыкра, што ў шальмаванні гераічнага кіраўніка інсургентаў бяруць удзел некаторыя беларускія літаратары і навукоўцы. Часам яго нават адкрытым тэкстам называюць польскім шавіністам ці наогул бандытам. Вядома, большасць гэткіх выказванняў прадыктаваныя чыннікамі палітыка-ідэалагічнага плану. Аднак зяўленне пэўнай часткі з іх, на мой погляд, абумоўлена яшчэ і паверхнасным поглядам аўтараў на поўны супярэчнасцяў жыццёвы шлях Кастуся, разуменнем рэаліяў другой паловы XIX ст. з пазіцыі сённяшняга дня.